# Møtereferat

|  |  |
| --- | --- |
| **Til stede:** | Toril Fiskarstrand, Tatevik Sarkisian, Gry Brandsnes, Bente Nergaard, Toini Rysstad |
| **Forfall:** | Trond Gunnar Rasmussen, Torgunn Thommassen |
| **Møtegruppe:** | Driftsstyremøte |
| **Møtested:** | Ullevålsveien skole  |
| **Møtetid:** | KL 17.00 |
| **Referent:** | Toini Rysstad |
| **Telefon:** | 23466400 |
| **Vår ref** | Vår ref |
| **Arkivkode** | Arkivkode |
| **Neste møte** | 7.03.2017 |

|  |
| --- |
|   |

**REFERAT FRA DRIFTSSTYREMØTE 16.01.2017**

**SAK 1/17- Godkjenning av innkalling**

Vedtak: Driftsstyret godkjenner innkallingen.

**SAK 2/17- Godkjenning av referat fra møtet** 14.12. 16

Vedtak: Driftsstyret godkjenner referatet.

**SAK 3/17 – Status for regnskap 2016**

Skolens regnskap per **09.01.17** fremgår av oversikten nedenfor. Regnskapet er imidlertid ikke endelig avsluttet, og er følgelig gjenstand for justeringer av status for både inntekter og utgifter. Følgende regnskapstall kan derfor endres noe:

|  |  |  |  |  |
| --- | --- | --- | --- | --- |
| **Kostnadssted**  | **Totalt budsjett** | **Regnskap** | **Avvik kr** | **Avvik prosent** |
| Ullevålsveien skole | 28 429 000 | 27 631 059 | 797 941 | 2,81 |

**Forhold som har bidratt til mindre forbruk 2016 er**:

* Mindreforbruk fra 2015
* Mer sykelønnsrefusjoner enn budsjettert
* Lavere utgifter til renhold

Driftsstyret tar saken til orientering.

**SAK 4/17 –budsjett 2017**

**Rektors vurdering av budsjettet 2017.**

Budsjett 2017 framstår som en videreføring av rammene for 2016.

Mindre forbruk 2016 gir skolen handlingsrom til investeringer i 2017.

**Tildelt budsjett for 2017.**

Skolens budsjett for 2017 er basert på videreføring av aktiviteten høsten 2016 med helårseffekt.

**Budsjettet er tildelt på to ulike områder** (funksjoner):

* Funksjon 202 – som omfatter undervisningsaktiviteten for 1.-10. trinn. Denne funksjonen har et budsjett på.19, 451mill i 2017 (19, 214mill i 2016)
* Funksjon 222 – som omfatter husleie, drift av bygg og skyss. Funksjonen har et budsjett på 7,391 mill i 2017 (7, 695 mill i 2016)
* **Totalt har skolen et budsjett på 26, 842 mill i 2017** (26,873 mill i 2016)

**Nedenfor gjennomgås budsjettet for den enkelte funksjon**:

**Funksjon 202 – undervisningsaktivitet for 1. – 10. trinn**

Skolen tildeles midler på grunnlag av antall elever og ulike elevsatser. Satsen for elever med diagnoser innenfor generelle lærevansker er i 2017: 214 000 for elever på barnetrinnet og kr 290 000 for elever på ungdomstrinnet. Satsene i 2016 var 211 000 på barnetrinnet og 286 000 på ungdomstrinnet. Skolen har også elever med avvikende sats.

**Totalt tildeles skolen**:

* 16 287 000 i elevmidler
* 5 000 til tidlig innsats
* 685 000 til språklig minoriteter
* 1 945 000 i basistilskudd
* 499 000 til utadrettet tjeneste
* **Totalt 19 451 000**

Budsjettet til skolen er basert på 52 elever i 2016. Rammene er gjenstand for justering i høsthalvåret, dersom antall elever eller fordelingen mellom barne- og ungdomstrinn endres.

Detaljert budsjett for funksjon 202 fremkommer i budsjettforslaget.

**Funksjon 222 – Bygningsrelaterte utgifter og skyss**

Budsjettildelingen på funksjon 222 bygningsrelaterte utgifter og skyss, er knyttet til faktiske utgifter til drift av skolen. Flere av skolens elever reiser med kollektiv transport. Dette har ført til lavere tildelinger/utgifter til skyss enn i 2016.

Alle midler til både indre og ytre vedlikehold er tildelt Undervisningsbygg (UBF). Alt vedlikehold må derfor avtales med UBF. Dersom skolen har ønsker om bygningsmessige endringer eller vedlikehold som ikke undervisningsbygg vil dekke, må dette skje med utgangspunkt i mindreforbruk 2016.

Skolen har behov for vedlikehold langt utover rammene for avsetninger til løpende vedlikehold. Skolen og UBF har utarbeidet en plan for videre rehabilitering.

**Oppsummering og konklusjon.**

Rektors budsjettforslag innebærer en videreføring av aktiviteten høsten 2016 for skoleåret 2017.

Den pedagogiske bemanningen beholdes i 2017. Grunnbemanningen på assistenter beholdes.

Skolens ledelse består pr i dag av rektor, og assisterende rektor og undervisningsinspektør i delte stillinger.

Utadrettet virksomhet videreføres innen de tildelte midler.

Budsjettet ble godkjent av MBU 13.01.2017.

Budsjettet gjennomgås på driftsstyremøtet 16.01.

Vedtak: Driftsstyret godkjenner budsjettet

**SAK 5/17 – Strategisk plan 2017.**

Strategisk plan er utarbeidet og risikovurdert i NYPOS. Se vedlegg.

Skolen har også en plan for tiltak og aktiviteter knyttet opp til strategisk plan. Planen sendes til driftsstyrets medlemmer for orientering.

Vedtak: Driftsstyret godkjenner skolens strategiske plan.

**SAK 6/17 - EVENTUELT**

Ingen saker til eventuelt.

På grunn av stort fravær på møtet ble budsjett og strategisk plan sendt til Trond Gunnar Rød og Torgunn Thommassen. De hadde ingen kommentarer. Sak 4 og 5 er derfor godkjent av alle driftsstyrets medlemmer.

|  |  |
| --- | --- |
|   |   |
|   |   |